Anak Mami The Movie

Anak Mami The Movie ialah sebuah filem komedi keluarga Malaysia 2002 arahan Prof Madya A. Razak Mohaideen. Filem ini juga merupakan sekuel kepada filem Anak Mami Kembali.

Plot
Mengisahkan Aniq yang tinggal di Pulau Pinang. Dia mempunyai kakak-Aisya, dan adik-Sabrina. Aniq berkenalan dengan Amelia tetapi mereka mempunyai masalah untuk memberitahu keluarga kerana sikap keluarga yang mengaturkan perkahwinan anak-anak. Kedua-dua mereka yang menuntut di universiti berpakat kononnya universiti mengadakan program keluarga angkat. Amelia tinggal sebagai anak angkat di rumah keluarga Aniq, manakala Aniq pula ke rumah keluarga Amelia untuk memikat bakal mertua masing-masing. Pada masa yang sama, Mami Jarum ingin mengahwinkan anaknya Mehran dengan Aniq. Sebaliknya, Mehran pula menyintai Saiful.

Pelakon

Pelakon utama
 Farouk Hussain sebagai Aniq 
 Emylia Rosnaida sebagai Amelia 
 Fiza Halim sebagai Aisyah 
 Masnaida Samsudin sebagai Sabrina
 Ismail Din sebagai Mamu Nasir
 Kartina Aziz sebagai Mami Zarina

Pelakon pembantu
 Norlia Ghani sebagai Maini / Mami Jarum
 Zahida Rafik sebagai Mehran
 Piee sebagai Pak Piee
 Eja sebagai Julia
 Maideen sebagai Hj. Maidin
 Wan Maimunah sebagai Mak Limah
 Cico Harahap sebagai Saiful
 Abdul Shukor Mohaideen sebagai Rafi
 Nasir Ali sebagai Tauke dobi
 Shafi Khan sebagai Norman

Pelakon undangan
 Saiful Apek sebagai Pengayuh beca
 Mazlan Senario sebagai Bas konduktor/Samseng 
 Zarynn Min sebagai Kawan Sabrina
 Jue Aziz sebagai Kawan Sabrina
 Khir Rahman sebagai Awang
 Putri Mardiana sebagai Tipah

Pembikinan
Filem ini berdasarkan telefilem dan drama bersiri Anak Mami, Menantu Mami dan Cucu Mami yang ketiga-tiganya diarahkan oleh Professor Madya dan disiarkan di TV3. Sambutan hebat diterima oleh drama-drama itu dengan purata bilangan penonton sebanyak tiga juta orang bagi setiap drama. Selepas enam tahun, skrip filem ini berjaya dihasilkan. 

Sambutan
FIlem ini dikeluarkan pada 21 Februari 2002. Selepas seminggu ditayangkan, filem ini berjaya mendapat kutipan sebanyak RM 1.4 Juta. Filem ini menamatkan tayangan dengan kutipan sebanyak RM 2.94 juta.

Rujukan

Pautan luar



Kategori:Filem 2002
Kategori:Filem Malaysia tahun 2002
Kategori:Filem komedi
Kategori:Filem komedi Malaysia
Kategori:Filem bahasa Melayu
Kategori:Filem arahan A. Razak Mohaideen